VEGA præsenterer   
**Islandsk ustyrlighed og musikalsk ubestemmelighed med Mugison i Lille VEGA**

*Den islandske sanger Mugison indtager torsdag den 7. august Lille VEGA med sit band og hans sælsomme musik, der befinder sig et ubestemmeligt sted mellem skønhed og larmende galskab.*

**Øm skønhed og larmende galskab**

Den islandske sanger Mugison er om nogen personifikationen af en genreudfordrende musiker, der ikke er bleg for at lave afstikkere i alle mulige og umulige retninger på sine album. Siden hans debut i 2003 har han formået at blande alt lige fra beskidt lejerbålsblues, singer/songwriter-finheder, skramlet rock og thrash metal-pastiche til electronica. Musikken lander et sted ubestemmeligt sted mellem øm skønhed og larmende galskab.

**Daft Punk og Julio Iglesias**

Når islændingen selv skal beskrive sin musik, er det med ordet skizofrent og uddybningen af, at noget er corny som Julio Iglesias, der passer til solskin og Pina Coladas. Andet lyder som Zeppelin-wannabe eller Daft Punk hørt via en dårlig telefon forbindelse.

**Alsidig sanger**

Siden Mugisons meget roste koncert på SPOT Festival i 2011, har den alsidige sanger fået en kandidat fra det islandske kunstuniversitet, turneret med kollegaerne i of Monsters and Men og startet sideprojektet Drangar. Men der er også blevet tid til at arbejde på nyt solomateriale, som man sandsynligvis kan nyde, når Mugison står på scenen med sit band i Lille VEGA. Indtil da kan man nyde store Mugison hits som ”[Murr Murr](http://www.youtube.com/watch?v=UBVbzGAMvv0)” og ”[I Want You](http://www.youtube.com/watch?v=g0aWFQitNUI)”.

**Selvbygget instrument**

Sammen med sin lydtekniker har Mugison opfundet instrumentet Mirstrumenti. Det udtænkt som løsningen på et let solo setup, hvor musikeren ikke skulle rode med alt for mange ledninger og controllers. Et AXIS 64-keyboard med 192 knapper udgør hovedelen af instrumentet, og det blev testet for første gang på [Sonar Festivalen i Reykjavik](http://www.youtube.com/watch?v=uLDLA6o1OYk) i februar sidste år.

**Fakta om koncerten**:

Mugison (ISL)

Torsdag den 7. august. kl. 21.00

Lille VEGA, Enghavevej 40, 1674 København V

Billetpris: 170 kr. + gebyr   
Billetsalget starter senere i dag via VEGAs hjemmeside og billetnet.